CELEX: 31994D0471
Language: el
Date: 1994-07-18 00:00:00
Title: 94/471/ΕΚ: Απόφαση της Επιτροπής της 18ης Ιουλίου 1994 όσον αφορά τον κοινό τεχνικό κανόνα σχετικά με τις γενικές απαιτήσεις σύνδεσης στον τομέα των ψηφιακών ευρωπαϊκών ασυρμάτων τηλεπικοινωνιών (DECT)

Avis juridique important

|

31994D0471

94/471/ΕΚ: Απόφαση της Επιτροπής της 18ης Ιουλίου 1994 όσον αφορά τον κοινό τεχνικό κανόνα σχετικά με τις γενικές απαιτήσεις σύνδεσης στον τομέα των ψηφιακών ευρωπαϊκών ασυρμάτων τηλεπικοινωνιών (DECT)  

Επίσημη Εφημερίδα αριθ. L 194 της 29/07/1994 σ. 0089 - 0090 Φινλανδική ειδική έκδοση: Κεφάλαιο 13 τόμος 26 σ. 0132  Σουηδική ειδική έκδοση: Κεφάλαιο 13 τόμος 26 σ. 0132 

ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Ιουλίου 1994 όσον αφορά τον κοινό τεχνικό κανόνα σχετικά με τις γενικές απαιτήσεις σύνδεσης στον τομέα των ψηφιακών ευρωπαϊκών ασυρμάτων τηλεπικοινωνιών (DECT) (94/471/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας,  την οδηγία 91/263/ΕΟΚ του Συμβουλίου της 29ης Απριλίου 1991 για την προσέγγιση των νομοθεσιών των κρατών μελών των σχετικών με τον τερματικό εξοπλισμό τηλεπικοινωνιών περιλαμβανομένης και της αμοιβαίας αναγνωρίσεως της πιστότητας (1), όπως τροποποιήθηκε  από την οδηγία 93/68/ΕΟΚ (2), και ιδίως το άρθρο 6 παράγραφος 2,  Εκτιμώντας:  ότι, σύμφωνα με τη διαδικασία που θεσπίζει το άρθρο 14 της οδηγίας 91/263/ΕΟΚ, και ιδίως σύμφωνα με τη γνώμη που διατύπωσε στις 23 Απριλίου 1992, η επιτροπή έγκρισης τερματικού εξοπλισμού (ACTE) έχει ήδη εγκρίνει το μέτρο που προσδιορίζει τον τύπο  τερματικού εξοπλισμού για τον οποίο απαιτείται ο παρών κοινός τεχνικός κανόνας, καθώς και η συνοδευτική δήλωση σχετικά με το πεδίο εφαρμογής- ότι ο αρμόδιος οργανισμός τυποποίησης έχει καταρτίσει τα εναρμονισμένα πρότυπα τα οποία υλοποιούν τις εφαρμοστέες βασικές απαιτήσεις- ότι η Επιτροπή έχει υποβάλει το σχέδιο μέτρου στην ACTE σύμφωνα με το άρθρο 6 παράγραφος 2 δεύτερη περίπτωση της οδηγίας 91/263/ΕΟΚ- ότι η Επιτροπή, βάσει του άρθρου 6 παράγραφος 2 δεύτερη περίπτωση της οδηγίας 91/263/ΕΟΚ, είναι υπεύθυνη για τη θέσπιση των αντίστοιχων εναρμονισμένων προτύπων που υλοποιούν τις βασικές απαιτήσεις και τα οποία θα μετασχηματιστούν σε κοινούς τεχνικούς  κανόνες- ότι ο κοινός τεχνικός κανόνας που υιοθετείται στην απόφαση αυτή ανταποκρίνεται στη γνώμη που διατύπωσε η ACTE στις 14 Δεκεμβρίου 1993,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  1. Η παρούσα απόφαση ισχύει σχετικά με τον τερματικό εξοπλισμό ο οποίος προορίζεται, ή εικάζεται ότι προορίζεται βάσει του άρθρου 1 παράγραφος 3 της οδηγίας 91/263/ΕΟΚ, να συνδεθεί με το δημόσιο τηλεπικοινωνιακό δίκτυο και εμπίπτει στο πεδίο  εφαρμογής του εναρμονισμένου προτύπου που ορίζεται στο άρθρο 2 παράγραφος 1 αυτής της απόφασης.  2. Η παρούσα απόφαση ορίζει κοινό τεχνικό κανόνα που καλύπτει τις γενικές απαιτήσεις σύνδεσης του τερματικού εξοπλισμού ψηφιακών ευρωπαϊκών ασύρματων τηλεπικοινωνιών (DECT), ο οποίος λετουργεί στην ζώνη συχνοτήτων 1880-1900 MHz.   Άρθρο 2  1. Ο κοινός τεχνικός κανόνας θα περιλάβει τα εναρμονισμένα πρότυπα τα οποία έχει καταρτίσει ο αρμόδιος οργανισμός τυποποίησης και τα οποία υλοποιούν, κατά το δυνατόν, τις βασικές απαιτήσεις που αναφέρονται στο άρθρο 4 στοιχεία γ) έως ε) της  οδηγίας 91/263/ΕΟΚ. Το παράρτημα περιλαμβάνει την αναφορά στο εν λόγω πρότυπο.  2. Ο τερματικός εξοπλισμός που εμπίπτει στο πεδίο εφαρμογής της παρούσας απόφασης πρέπει να συμμορφώνεται με τον κοινό τεχνικό κανόνα της παραγράφου 1, να τηρεί τις βασικές απαιτήσεις που αναφέρονται στο άρθρο 4 στοιχεία α) και β) της οδηγίας  91/263/ΕΟΚ, καθώς και τις απαιτήσεις οποιαδήποτε άλλης εφαρμοστέας οδηγίας, ιδίως των οδηγιών 73/23/ΕΟΚ (3) και 89/336/ΕΟΚ (4).   Άρθρο 3  Οι κοινοποιημένοι οργανισμοί που ορίζονται αρμόδιοι για την τήρηση των διαδικασιών του άρθρου 9 της οδηγίας 91/263/ΕΟΚ χρησιμοποιούν ή διασφαλίζουν τη χρήση, όσον αφορά τον τερματικό εξοπλισμό που καλύπτει το άρθρο 1 παράγραφος 1 και το άρθρο 4  της παρούσας απόφασης, του εναρμονισμένου προτύπου που αναφέρονται στο παράρτημα, το αργότερο έως την ημέρα έναρξης της ισχύος της παρούσης απόφασης.   Άρθρο 4  Η παρούσα απόφαση απευθύνεται στα κράτη μέλη.  Βρυξέλλες, 18 Ιουλίου 1994.  Για την Επιτροπή Martin BANGEMANN Μέλος της Επιτροπής  (1) ΕΕ αριθ. L 128 της 23. 5. 1991, σ. 1.  (2) ΕΕ αριθ. L 220 της 31. 8. 1993, σ. 1.  (3) ΕΕ αριθ. L 77 της 26. 3. 1973, σ. 29.  (4) ΕΕ αριθ. L 139 της 23. 5. 1989, σ. 19.      ΠΑΡΑΡΤΗΜΑ   Αναφορά στο εφαρμοστέο εναρμονισμένο πρότυπο Το εναρμονισμένο πρότυπο που αναφέρεται στο άρθρο 2 της απόφασης είναι το ακόλουθο: Ραδιοκυματικός εξοπλισμός και συστήματα (RES)- Γενικές απαιτήσεις για την σύνδεση τερματικών για τις ψηφιακές ευρωπαϊκές  τηλεπικοινωνίες (DECT) ETSI European Telecommunications Standards Institute - Ευρωπαϊκό Ινστιτούτο Τυποποίησης στον τομέα των Τηλεπικοινωνιών Γραμματεία του ETSI TBR 6 - Δεκέμβριος 1993 (εξαιρείται ο πρόλογος)  Πρόσθετες πληροφορίες Το Ευρωπαϊκό Ινστιτούτο Τυποποίησης στον τομέα των Τηλεπικοινωνιών αναγνωρίζεται βάσει της οδηγίας 83/189/ΕΟΚ του Συμβουλίου (1).  Το εναρμονισμένο πρότυπο που αναφέρεται ανωτέρω έχει καταρτιστεί κατόπιν εντολής η οποία εδόθη σύμφωνα με τις σχετικές διαδικασίες της οδηγίας 83/189/ΕΟΚ.  Για το πλήρες κείμενο του εναρμονισμένου προτύπου που αναφέρεται ανωτέρω, μπορείτε να απευθύνεστε στο:  European Telecommunication Standards Institute,  F-06921 Sophia Antipolis Cedex.   (1) ΕΕ αριθ. L 109 της 26. 4. 1983, σ. 8.